**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.06.2020, ora 08.00 – 17.06.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 17.06.2020, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 16.06.2020, la ora 10:45, **Avertizarea Hidrologică nr. 14 – COD GALBEN / COD PORTOCALIU**, valabilă în intervalul *16.06.2020 ora 12:00 – 17.06.2020 ora 20:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, pe unele râuri din bazinele hidrografice: *Tisa, Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Călmăţui, Vedea, Argeş, Ialomiţa, Siret, Prut superior, Jijia şi râurile din Dobrogea*, cu posibile depăşiri ale **COTELOR DE APĂRARE.**

Această **Avertizare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VÂLCEA și VRANCEA (37 prefecturi) - COD GALBEN*;

- către prefecturile județelor: *ALBA, ARAD, ARGEŞ, BIHOR, BRAŞOV, CARAŞ-SEVERIN, CLUJ, DÂMBOVIŢA, DOLJ, GIURGIU, GORJ, HUNEDOARA, ILFOV, MARAMUREŞ, MEHEDINŢI, OLT, SĂLAJ, SATU MARE, SIBIU, TELEORMAN, TIMIŞ și VÂLCEA (22 prefecturi) - COD PORTOCALIU.*

**RÂURI**

**Debitele au fost, în general, în creștere, ca urmare a** precipitaţiilor prognozate şi propagării, exceptând râurile din bazinele hidrografice: Vedea, Bârlad, bazinele inferioare ale Argeșului și Ialomiței, afluenții Prutului și cele din Dobrogea, unde au fost staționare.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite cu depășirea **COTELOR DE APĂRARE** s-au produs pe unele râuri mici din zonele de deal și munte în special din sud – vestul, vestul, centrul și nordul țării.

Debitele se situează, în general, la valori în jurul și peste normalele lunare, iar la valori cuprinse între (30–80%) pe râurile din bazinele hidrografice: Caraș, Bârzava, Timiș superior, Arieș, Someșul Mic, Putna, bazinele mijlocii și inferioare ale Buzăului și Prutului, bazinul inferior al Ialomiței și cele din Dobrogea și mai mici (sub 30%) pe Rm. Sărat şi în bazinul Bârladului.

Se situează peste **COTELE DE ATENȚIE** râurile la stațiile hidrometrice Chechet – Ghilești (250+24) – jud. SM, Noul – Noul Român (400+20) – jud. SB și Tecucel – Tecuci (360+4) – jud. GL.

În interval s-au situat peste:

- **COTELE DE INUNDAȚIE** râurile la stațiile hidrometrice: Maia – Olpret (450+36), Bughea – Bughea de Jos (200) – jud. AG;

- **COTELE DE ATENȚIE** râurile la stațiile hidrometrice: Iza – Săcel (80+16) – jud. MM, Tur – Negrești Oaș (170+10) – jud. SM, Sălăuța – Romuli (80+30) – jud. BN, Firiza – Firiza (110+5) – jud. MM, Morlaca – Henț (125 + 7) – jud. CJ, Cușmed – Crișeni (170+5) – jud. HR, Sibișel – Sibișel (80+10) – jud. HD, Sasa Poieni (50+4) – jud. TM, Topolog – Saraiu (300+80) – jud. CT.

Este în vigoare **AVERTIZAREA HIDROLOGICĂ nr. 14** din 16.06.2020.

În interval au fost emise doisprezece **AVERTIZĂRI HIDROLOGICE** pentru fenomene imediate şi patru **ATENȚIONĂRI HIDROLOGICE** pentru fenomene imediate.

**Debitele vor fi în general în creştere** datorită precipitaţiilor prognozate şi propagării.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundaţii locale și creșteri mai însemnate de niveluri și debite cu posibile depășiri ale **COTELOR DE APĂRARE** pe unele râuri din zonele de deal și de munte, datorită precipitaţiilor torențiale sub formă de aversă, de scurtă durată, însemnate cantitativ prognozate.

Se menține în vigoare **AVERTIZAREA HIDROLOGICĂ nr. 14** din 16.06.2020.

**DUNĂRE**

**Debitul la intrarea în ţară (secţiunea Baziaş) în intervalul 16.06 – 17.06.2020 a fost în creștere, având valoarea de 5000 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în creştere (5100 m3/s).**

Pe tot sectorul, în aval de Porţile de Fier, debitele vor fi în creştere.

**2.** **Situaţia meteorologică în intervalul 16.06.2020, ora 09.00 –17.06.2020, ora 06.00**

**Administraţia Naţională de Meteorologie** (A.N.M.) a emis, la data de 16.06.2020, la ora 10:00, **Avertizarea Meteorologică nr. 60**, conform căreia:

**- COD GALBEN:** „*În intervalul 16 iunie, ora 10:00 – 18 iunie, ora 10:00, în cea mai mare parte a țării vor fi perioade cu instabilitate atmosferică accentuată, ce se va manifesta prin frecvente descărcări electrice, averse torențiale, grindină și vijelii. Cantitățile de apă vor depăși 25...30 l/mp și pe arii restrânse 40...60 l/mp. Notă: gradul de instabilitate atmosferică se va menține accentuat în cea mai mare parte a țării, pe tot parcursul săptămânii.”*

**- COD PORTOCALIU:** „*În după-amiaza zilei de marți (16 iunie) și la începutul nopții de marți spre miercuri (16/17 iunie), în Oltenia, Banat, Crișana, Maramureș, Transilvania, Moldova și local în Muntenia vor fi perioade cu averse torențiale și se vor acumula cantități de apă de peste 40 l/mp și pe arii restrânse 50...80 l/mp. Vor fi intensificări puternice ale vântului (rafale de peste 70...80 km/h), vijelii, grindină și frecvente descărcări electrice.”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) - COD GALBEN;*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GALAŢI, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TIMIŞ, VASLUI, VÂLCEA și VRANCEA (33 prefecturi) - COD PORTOCALIU.*

**ÎN ŢARĂ**

Gradul de instabilitate atmosferică s-a menținut accentuat, îndeosebi după-amiaza și la începutul nopții. Pe arii extinse au fost averse însoțite de descărcări electrice. Ploile au avut și caracter torențial, iar în intervale scurte de timp sau prin acumulare, cantitățile de apă au depășit local 20...25 l/mp și izolat 55...60 l/mp. S-au consemnat căderi de grindină de mici dimensiuni, pe raza județelor Alba și Bistrița-Năsăud și din surse externe în județele Mureș, Brăila și Galați. Vântul a suflat slab și moderat, cu intensificări de scurtă durată în timpul ploilor, când izolat s-au atins viteze de până la 68 km/h (Darabani - județul Botoșani). Temperaturi maxime au fost cuprinse între 21 de grade la Dumbrăvița de Codru și 29 de grade la Sighetul Marmației și București-Filaret. La ora 06.00, valorile de temperatură erau cuprinse între 12 grade la Întorsura Buzăului și Miercurea Ciuc și 20 de grade la Sulina și Constanța-DIG. La începutul intervalului, izolat în centru, sud și est s-a semnalat ceață.

***Observații:*** *începând de ieri, de la ora 06.00, au fost în vigoare 17 avertizări pentru fenomene meteorologice imediate:*

*- 3 cod roșu emise după cum urmează: 2 de SRPV Bacău și 1 emisă de SRPV Cluj-Napoca;*

*-12 cod portocaliu emise după cum urmează: 5 de CNPM pentru Muntenia, 4 de SRPV Constanța, 2 de SRPV Craiova și 1 de SRPV Sibiu;*

*-2 cod galben emise după cum urmează: 1 de CNPM pentru Muntenia și 1 de SRPV Cluj-Napoca.*

**LA BUCUREŞTI**

Valorile termice au fost apropiate de cele normale la această dată. Cerul a fost variabil, cu înnorări accentuate în orele serii și noaptea, când s-au semnalat averse ce au avut și caracter torențial, însoțite de descărcări electrice. Cantitățile de apă au fost mai însemnate în sudul și în vestul extrem al Capitalei, zone unde, conform datelor de la la pluviometrele din rețeaua Apa Nova, au depășit 30...35 l/mp. Vântul a suflat slab și moderat. Temperatura maximă a fost 28 de grade la Băneasa și Afumați și 29 de grade la Filaret. La ora 06.00, se înregistrau 17 grade la Băneasa și 18 grade la Afumați și Filaret.

**3. Prognoza meteorologică în intervalul 17.06.2020, ora 09.00 –18.06.2020, ora 09.00**

**ÎN ŢARĂ**

Instabilitatea atmosferică va fi temporar accentuată în toate regiunile și se va manifesta mai ales după-amiaza și în prima parte a nopții prin înnorări, averse ce vor avea și caracter torențial, descărcări electrice, intensificări de scurtă durată ale vântului și pe alocuri vijelii și grindină. În intervale scurte de timp sau prin acumulare, se vor înregistra cantități de apă însemnate ce vor depăși 20...30 l/mp și pe arii restrânse 40...60 l/mp. Temperaturile maxime se vor încadra între 20 și 27 de grade, iar cele minime vor fi cuprinse între 10 și 19 grade.

**LA BUCUREŞTI**

Vremea va fi instabilă. Cerul va avea înnorări temporar accentuate și vor fi perioade în care se vor semnala averse, posibil cu caracter torențial, descărcări electrice și intensificări de scurtă durată ale vântului. În intervale scurte de timp sau prin acumulare, cantitățile de apă vor putea fi însemnate. Temperatura maximă se va situa în jurul valorii de 24 de grade, iar cea minimă va fi de 15...16 grade.

1. ***CALITATEA APELOR***

**2.1. Pe fluviul Dunărea**

***Administrația Națională Apele Române*** informează că la data de 16.06.2020, la ora 12:15, a fost semnalată o poluare cu produs petrolier a apei fluviului Dunărea (pată de petrol pe suprafața apei, pe circa 200 m), în zona localității Cetate, județul Dolj. Echipa de intervenție din cadrul S.G.A. Dolj s-a deplasat la fața locului și acționează cu substanțe absorbante biodegradabile, în dreptul km fluviali 801-803, în vederea neutralizării substanței poluante cantonată în zona malului românesc.

Administrarea materialului absorbant se face cu ajutorul ambarcațiunilor și împreună cu reprezentanții Poliției de frontieră Calafat și ai I.S.U. Calafat.

Evenimentul ramâne sub supravegherea angajaților S.G.A. Dolj. Se va reveni cu informații suplimentare.

**2.2. Pe râurile interioare**

***Administrația Națională Apele Române*** informează despre producerea, la data de 16.06.2020, la ora 21:32, unei poluări accidentale cu produs uleios a apei lacului de acumulare Băneasa (irizații uleioase pe suprafața apei), în zona străzii Madrigalului nr. 60, sector 1, municipiul București. Personalul A.L.P.A.B. acționează pentru limitarea efectelor poluării cu baraje absorbante. S-au recoltat probe de apă.

În cursul zilei de 17.06.2020, reprezentanții S.G.A Ilfov-Bucuresti, G.N.M–C.M.B, A.L.P.A.B. vor continua investigațiile pentru depistarea sursei de poluare.

**2.3. Pe Marea Neagră**

***Administrația Națională Apele Române*** revine cu informații privind poluarea accidentală cu produs petrolier a apei Mării Negre, semnalată la data de 14.06.2020, la ora 10:39, în zona plajei Corbu, județul Constanța.

Inspectorii de cadrul A.B.A. D.L. și reprezentanții A.N.R. s-au deplasat, în jurul orei 10:00, cu nava SAR APOLO (navă ce aparține ARSVOM) către zona unde a fost identificată pelicula de irizații în data de 15.06.2020 (1.8 mile marine), zona Hotel Malibu-Cazinoul Mamaia. La fața locului nu s-a constatat prezența peliculei de irizații pe suprafața apei.

Zona va rămâne sub monitorizarea reprezentanților A.N.R. și A.B.A. D.L. Se va reveni cu informații, în cazul reapariției fenomenului.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 15.06.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

***Agenţia pentru Protecţia Mediului Prahova*** informează despre producerea, la data de 15.06.2020, la ora 17:30, unui incendiu la filtrul cuptorului de polimerizare de la fabrica de vată minerală bazaltică, ce aparține ROCKWOOL Romania SRL, din localitatea Ariceștii Rahtivani, județul Prahova. Incendiul a fost localizat și stins în aproximativ 20 de minute, de angajații fabricii care au acționat sistemul de stingere al utilajului. Nu se cunoaște cauza producerii incendiului. Stația de automonitorizare a calității aerului a înregistrat valori sub limitele maxime admise pentru parametrii prevăzuți în acordul de mediu, pentru intervalul 17:00-21:00.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.06.2020-16.06.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

DIRECȚIA DE COMUNICARE, TRANSPARENȚĂ ȘI IT